ི་ལྟར་ཐོབ་པ་འདྲ་སྟེ། གྲོགས་དམ་པ་ཡིད་ཀྱི་ཟླ་ཚེས་གསར་པ་གང་དེའི་དྲུང་དུ། ཞུ་བ་འདི་
མཇལ་འབེབས་སོར་བཞི་ཙམ་བྱེད། ཉེ་ལམ་ཡང་སྐུ་མཆོག་དཔག་བསམ་ལྷའི་ལྗོན་ཤིང་ལེགས་བྱས་ཀྱི་ཡལ་
འདབ་ནི་རྣམ་པར་རྒྱས་མཛད་བཟང་གི་མེ་ཏོག་རྩེ་དགར་རྒོད། གྲགས་དཀར་གྱི་དྲི་བསུང་འཁོར་
ཡུག་ཏུ་འཕྲོ་བའི་སྙན་པས་ཡིད་ཀྱི་བུང་བ་སྤྲོ་དགའ་འཕུར་ལྡིང་ཅི་ཡང་རྩོམ་པར་གྱུར། འདི་པའམ།
འཚོ་བྲལ་ཙམ་དུ་གནས་སྐབས་ལགས། ཆེད་འབུལ། སོགས་དོན་འབྲས་གང་ཡིན་འཐུད། ཡང་
གྲོགས་མཆོག་སེམས་ཀྱི་ཟླ་བ་དཀར་པོའི་དྲུང་དུ། ཞུ་བ་རིང་མིན་དུས་ཀྱི་ཆར་ཡང་སྐུ་འཚོ་ཡོངས་
སྦྱངས་ནོར་བུའི་མེ་ལོང༌། ལེགས་མཛད་འོད་ཀྱི་རྦ་རླབས་བཞེད་དགུར་སྤྲོ་བཞིན་དུ་བཞུགས་སོ་
ཞེས་པའི་གཏམ་སྙན་རྣ་བའི་བདུད་རྩི་དང༌། ཡིད་ཀྱི་བཅུད་ལེན་དུ་གྱུར། འདིར་ཡང་ལུས་སེམས་
ཟུག་རྔུའི་ཚོར་བས་མ་རེག་ཅིང་བདེ་འཕྲོས་སུ་འཁོད་སྐབས་ལགས་ཆེད་གསོལ་སོགས།
ཡང༌། གྲོགས་མཆོག་སྙིང་གི་གདུང་སེལ་གང་དེའི་དྲུང་དུ། ཞུ་བ། དེང་དུས་སྐུ་རིན་པོ་ཆེ་
སྐྱོན་བྲལ་པདྨོའི་སྡོང་བུ་དགེ་མཚན་གྱི་འདབ་སྟོང་རྣམ་པར་བཞད་ཅིང༌། མཛད་ཕྲིན་བཟང་པོའི་
ཟིལ་དངར་སྦྲང་རྩིའི་དགེ་བས་ཀུན་དགར་མཛད་པ་ལས་གཞན་དུ་ཅི། ངོས་ཀྱང་སྲིད་འབྱོར་སྒྱུ་མའི་
རྒྱལ་མོའི་མཛེས་སྡུག་རྣམ་པར་རོལ་པའི་རྒྱར་ལུས་སེམས་ཀྱི་རི་དྭགས་བག་ཡངས་སུ་སེམས་སྐབས་
ལགས། མཆིད་འབྲས་སྙིང་པོ་སོགས། ཡང༌། མཛའ་བོ་དམ་པ་སྙིང་གི་ཟླ་རིས་གང་དེའི་དྲུང་དུ། ཞུ་བ།
དེང་ཡང་སྐུ་མཆོག་ཟླ་བའི་མེ་ལོང་རྣམ་པར་དཀར་བའི་དངོས་པོ་འབའ་ཞིག་གི་ལེགས་མཛད་ཐ་གྲུ
གང་བ་ལས་གཞན་དུ་ཅི། འདིར་ཡང་སྲིད་པའི་པདྨ་ལ་མཚར་དུ་བརྩེ་བའི་སེམས་ཀྱི་བུང་བ་ངེས་
353

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་བཞི་པ།
བྲལ་གྱི་འཕུར་ལྡིང་རྩོམ་བཞིན་པ་ལགས། མཚམས་ཞུས་སོགས།
ད་ནི་བར་མར་གནས་པ་སྤྱི་ཁྱབ་ལ་གང་བདེར་བྱ་བའི་བསྙུན་འདྲི་དང་གླེང་བསླང་ཚུལ་མ་
ཉུང་ཙམ་ཞིག་འགོད་པར་བྱ་སྟེ། འདི་ཉིད་ཁོ་ན་འཇུག་ཆེ་ཞིང༌། ཉེ་བར་མཁོ་བས་སོ་སྙམ་མོ།། ཞུ་བ།
དེང་སྐབས་ཀྱང༌། སྐུ་མཆོག་ཉི་མའི་མེ་ལོང་ཕུན་ཚོགས་སྣང་བའི་ལྷུམས་སུ་ནི་ཞུགས། གཙུག་ལག་
ཆེན་པོ་དང་འབྲེལ་བའི་མཛད་བཟང་གི་ཐ་གྲུ་ནི་རྒྱས། འཆོལ་པ་མེད་པའི་གནམ་ཐིག་ལས་དྲངས་
པའི་བླང་དོར་འཕྲུལ་གྱི་ཟེར་བརྒྱ་མི་འགོག་པར་བཞུགས་མཆིས་པ་ནི་སྤྲོ། ད་ལམ་ཆེད་འབུལ།
ཡང་། ཞུ་བ། མི་རིང་བར་ཡང་སྐུའི་བརྙན་པོ་ཟླ་བའི་མེ་ལོང་ལྟར་དྭངས། གསུང་གི་བརྗོད་པ་ལྷའི་
སིམ་ལྟར་འཇེབས། ཐུགས་ཀྱི་ཤེས་རིག་དབང་པོའི་གཞུ་རིས་ལྟར་བཀྲ་བའི་གནས་ཚུལ་ཐོས་པས་
རྣ་བའི་དགའ་སྟོན་དང་། ཡིད་ཀྱི་བཅུད་ལེན་མཉམ་དུ་གྲུབ་པར་གྱུར། ད་ལམ་འབུལ་འབྲས།
ཡང་། ཞུ་བ། ཉེ་དུས་སུའང་། སྐུའི་འབྱུང་ཁམས་དགེ་ལེགས་ཀྱི་ཆུ་རིས་རྣམ་པར་བཀྲ་བའི་ཁོངས་
ནས་ལེགས་མཛད་ཀྱི་གྲུ་ཆར་མི་འགོག་པའི་སྙན་པ་ལྷའི་རྔ་དབྱངས་གསང་མཐོར་གྲགས་པས་སྤྲོ་
དགའི་ཚོར་བ་ཅི་ཡང་རྒྱས་པར་གྱུར། འདིར་ཡང་ལང་ཚོའི་པདྨོ་ཉེར་འཚེའི་བ་མོས་མ་རིག་ཙམ་དུ་
མཆིས་ལགས། ཆེད་ཀྱི་ཞུ་འབྲས། ཡང་། ཞུ་བ། དེང༌། སྐུའི་ཟོ་མདོག་ས་ལེ་སྦྲམ་ལྟར་བཟང༌།
གསུང་གི་སྙན་འགྱུར་དྲི་ཟའི་གླིང་བུ་ལྟར་བདེ། ཐུགས་ཀྱི་རྣམ་དཔྱོད་ལྷའི་གོས་ཟུང་ལྟར་བཀྲ་བ་
ལས་གཞན་དུ་ཅི། འདིར་ཡང་སྒོ་གསུམ་གྱི་གཡར་ཁམས་བདེ། འདོད་ཡོན་གྱི་རྒྱ་གྲོལ། བྱ་བྱེད་གྱི་
འཇུག་ལྡོག་ལ་སྒྲིན། བླང་དོར་གྱི་སྤུ་རིས་གར་ཕྱེད་ཀྱི་ཁུལ་དུ་ལགས། མཆིད་འབྲས་སྙིང་པོ།
ཡང༌། ཞུ་བ། ཉེ་དུས་ཀྱང༌། སྐུ་མཆོག་ས་ཧཱ་ཀ་རའི་ལྗོན་པ་མཛད་འཕྲིན་བཟང་པོའི་ལོ་འབྲས་ཀྱིས་
གཡུར་ཟ་བའི་སྙན་པའི་གསེར་བུ་དམ་པའི་དཔལ་གྱི་དྲི་བསུང་ཅན། ཐོས་པ་འཛིན་པའི་སྣོད་དུ་ལྷུང་
བས་རབ་དགའི་ཚོར་བ་གསར་དུ་སྐྱེས་པར་གྱུར། འདི་པའང་འབྱུང་འདུས་ཀྱི་མེ་ཏོག་ལྔ་པར་མ་
གཞོལ་ཞིང་བླང་དོར་མི་འཁྲུལ་བའི་ཁུལ་དུ་ལགས། ཆེད་ཞུ། ཡང་འདི་འབུལ་ལན། ཞུ་བ། སྐུ་རིན་པོ་ཆེ་
ཟླ་ཤེལ་གྱི་རི་བོ་ལྟར་ལྷུན་ཆགས་གསུང་འཕྲིན་ཡན་ལག་ལྔ་པའི་སིལ་སྙན་ལྟར་བརྗིད། ཐུགས་ཀྱི་
ལྷ་ལམ་དངོས་པོ་ཀུན་གྱི་གོ་སྐབས་འབྱེད་པ་ལ་མཁས་པའི་དབྱིངས་ནས་ཕྱག་ཐམ་རྟེན་ལྡན་སྐྱོན་
354

ཞུ་འཕྲིན་ཆབ་ཤོག་གི་རིམ་པ་སྤྱི་ལ་ཁྱབ་པའི་མཚོན་དཔེར་བྱ་བ་འགག་མེད་རིག་པའི་འཆར་སྒོ་ལ།
བྲལ་དུ་སྨིན་པས་ཡིད་དབང་རྫིང་བུ་རབ་དགའི་ལྦུ་ཕྲེང་ཅི་ཡང་བཞད་པར་གྱུར། མཆིད་འབྲས།
ཡང་འབྱོར་ལན། ཞུ་བ། ཉེ་ལམ། སྐུའི་བརྙན་པོ་ཨུཏྤ་ལའི་ཆུ་བ་ལྟར་བཀྲ་ཞིང་། ལེགས་མཛད་སྦྲང་
རྩིའི་དོག་པས་འགྲོ་ཡིད་ཀུན་དགར་བསྒྱུར་བཞིན་པ་ནས། འཕྲིན་ཡིག་སྙན་པ་ངག་གི་དྲི་གསུང་
བཟང་པོ་ཅན་ལྷ་ཆོས་ཀྱི་ཕྱོགས་ལ་བརྟེན་པ་འདིར་སོན་པས་དགའ་སྤྲོའི་འཛུམ་མདངས་གསར་དུ་
བཞད་པར་གྱུར། འདོད་དོན་སྙིང་པོ། ཞེས་སོགས། ཡང་འབྱོར་ལན། ཞུ་བ། ཉེ་ཆར། སྐུ་མཆོག་དུས་
འཛིན་མཆེ་བའི་ཁྱོགས་ལ་མི་བཏེག མཛད་འཕྲིན་འདུས་བྱས་སྲིད་པའི་ཆུ་བོར་མི་བྱུབ། བློ་གྲོས་
འབྲས་བྲལ་ངལ་བརྒྱའི་ཁུར་གྱིས་མ་དུབ་པར་ལེགས་བྱས་དམ་པའི་དཔལ་ལ་ལོངས་ཀྱིས་སྤྱོད་པའི་
སྐབས། གསུང་འཕྲིན་ངང་པའི་བུ་མོ་ལྷ་ཆོས་དར་གྱི་འདབ་ཤོག་ཅན། ལག་སོར་གྱི་པད་རྫིང་ཡངས་
པར་ཞགས་པས་དགའ་བདེ
གཡོ་བར་གར། ཆེད་
པར་ཞུགས་པས་དགའ་བདེའི་རླབས་འཕྲེང་ཆལ་ཆིལ་དུ་གཡོ་བར་གྱུར། ཆེད་གསོལ་སོགས། ཡང་
འབྱོར་ལན། ཞུ་བ། ཉེ་དུས། སྐུའི་ལང་ཚོ་མྱ་ངན་མེད་པའི་ལྗོན་ཤིང་ལེགས་བྱས་ཀྱི་ཡལ་འདབ་ནི་རྒྱས།
རྣམ་དཔྱོད་ཀྱི་མེ་ཏོག་ནི་བཀྲ། དགེ་མཚན་གྱི་འབྲས་བུ་ནི་བདོ། སྙན་གྲགས་ལོ་མའི་དྲིལ་ཆེན་
ཕྱོགས་བརྒྱར་བསྒྲོགས་པའི་གསུང་འཕྲིན་ལྷའི་རྒྱུད་མངས་བཀྲ་ཤིས་དར་གྱི་ཆུན་འཕྱང་ཅན། སྐྱོན་
བྲལ་ལེགས་པར་སོན་པས་ཡིད་ཀྱི་མཻ་ན་ཀ་ཀུན་དགའི་ཟློས་གར་ལང་ལིང་དུ་བརྩོན་པར་གྱུར།
མཚམས་ཞུ།
ཡང་འབྱོར་ལན། ཞུ་བ། དེང་ཡང་ལེགས་བྱས་མཆོག་གི་དཔུང་པ་བརྟན་པའི་སྐུའི་རྒྱལ་
མཚན་མངོན་པར་མཐོ། ལུགས་གཉིས་མཁྱེན་སྤྱན་མ་རྙིངས་པའི་མཛད་བཟང་གི་རི་མོ་བཀྲ། བླང་
དོར་གྱི་གོ་རིམ་མ་འཆོལ་བའི་གནང་བཀོད་ཁྱབ་ཁྲེམས་སུ་བཞུགས་ཐོག་ནས། འཕྲིན་ཡིག་ཀུན་
དའི་ཆུན་པོ་རྟེན་བཟང་གི་དོ་ལིར་བཅིབས་བཞིན་དུ་སོན་པས། ཡིད་ཀྱི་ཁྱེའུ་རབ་དགའི་ཟློས་གར་
ཅི་ཡང་ཞིག་བགྱིས་པར་གྱུར། ད་ལམ་མཆིད་གསོལ། ཡང་དར་དང་རྟེན་ཅན་འབྱོར་ལན། ཞུ་བ། དེང༌། སྐུ་
འཚོ་རྣམ་པར་དགེ་བས་ཡང་ཟླའི་ཉ་ལ་སྐྱེངས་པ་སྦྱིན། རྗོད་བྱེད་ངག་གི་འགྱུར་བས་རྒྱུད་གངས་
ཟིལ་གྱིས་མནན། རྣམ་བཀྲ་མཁྱེན་པའི་འཁྲུལ་གྱིས་འཇའ་རིས་ཀྱང་མོག་པོར་བསྒྱུར་བཞིན་པ་
ནས། ཡིད་འཕྲོག་ཨིནྜ་ནཱི་ལའི་ཆབ་རྒྱུན། ཟིལ་ཟེགས་སུ་འཐོར་བའི་ཆབ་ཤོག་གི་བུམ་པ་བཟང་པོ་
355

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་བཞི་པ།
དགྱེས་མཆོག་དར་གྱི་ལྷབ་ལྷུབ་ཅན་སོན་པས། སྙིང་གི་མེ་ལོང་རབ་དགའི་གཟུགས་འཚེར་གྱིས་
མངོན་པར་གང་བར་གྱུར། ཆེད་འབུལ་སོགས། དོན་འབྲས་སྐབས་དང་བསྟུན་ཡང་འབྱོར་ལན། ཞུ་བ།
ཉེ་བར་ཡང༌། སྐུའི་ལང་ཚོ་མནྡྷ་རའི་རི་བོ་ལེགས་བྱས་ཀྱི་དཔལ་དུ་བརྗིད་ཅིང༌། མཛད་པ་མཆོག་གི་
བ་གམ་ཡར་ལྡན་དུ་བརྩེགས་པའི་མུ་ནས་བཀའ་འཕྲིན་གུར་གུམ་སྙེ་མ་གནང་རྟེན་དམ་པའི་ཁྱོགས་
ལ་ལྡིང་བཞིན་དུ་སོན་པས་ཡིད་དབང་རབ་དགའི་དཔྱིད་འཇོར་གྱུར། འབུལ་འབྲས། ཡང་འབྱོར་ལན།
ཞུ་བ། ཉེ་དུས། སྐུའི་རྒྱལ་མཚན་ཉི་ཉ་ལྟར་གསལ། གསུང་གི་རོལ་མོ་ཚངས་དབྱངས་ལྟར་འཇེབས།
ཐུགས་ཀྱི་མེ་ལོང་ནམ་མཁའ་ལྟར་དྭངས་ཤིང་ཐོགས་པ་མེད་པའི་ཉམས་འགྱུར་སྙིང་མཚོར་འབེབས་
ཅན་གྱི་གསུང་འཕྲིན། གནང་རྟེན་བཟང་པོའི་སྐྱེས་བཅས་སྨིན་པས་ཡིད་དབང་རབ་དགའི་ཚོར་བ་
བཟང་མོས་གསར་དུ་འཁྱུད་པར་གྱུར། ཆེད་དུ་འབུལ་འབྲས། ཡང་རྟེན་བཅས་འབྱོར་ལན། ཞུ་བ། ཉེ་
ལམ། སྐུ་མཆོག་ཧ་རི་ཙན་དན་གྱི་འཁྲི་ཤིང་གཟི་བྱིན་གྱི་ཡལ་འདབ་དང༌། མཛད་བཟང་གི་གྲིབ་
གསིལ་མཉམ་དུ་ཡངས་ཤིང་། མཛའ་བའི་དྲིས་བསྒོས་པའི་ཆབ་ཤོག་དྲི་ལེན་སྙིང་ལ་རེག་པས་ཡིད་
ཀྱི་གདུང་བ་སེལ་བའི་ནུས་པ་ཐོབ། འདི་པའང་བདེ་འཕྲོས་སུ་ལགས། སྐབས་ཀྱི་ཆེད་ཡང༌། ཞུ་བ།
རིང་མིན་དུས་ཀྱི་ཆར། སྐུའི་ལང་ཚོ་བཙོ་སྦྱངས་པའི་ཟླ་བའི་དཔལ་ལ་འགྲན་ཞིང༌། མཛད་བཟང་
ལྷུན་པོའི་བ་གམ་མངོན་མཐོར་བཞད་པའི་སྙན་པས་ཡིད་ཤེས་སྤྲོ་བའི་རོལ་བར་ལྷུར་ལེན་པར་གྱུར།
བདག་ཀྱང་འདུས་ཕུང་ཉེར་འཚེས་མ་བསླད་ཅིང་བྱ་བས་བྲེལ་སྐབས་ལགས། འབུལ་མཆིད། ཡང་
འབྱོར་ལན། ཞུ་བ། སྐུ་མཆོག་ཟླ་བ་གསར་བའི་མེ་ལོང་མཚར་སྡུག་གི་འོད་ཆགས། སྙན་འགྱུར་མགུལ་
གྱི་རོལ་མོ་རྣ་བར་བདུད་རྩིའི་ཆར་འབེབས། རབ་གསལ་མཁྱེན་པའི་རྒྱ་ཚོ་ཕུར་བུའི་བློས་ཀྱང་
དཔྱད་པར་དཀའ་བའི་ཀློང་ནས། རྣ་བར་ལྷའི་རོལ་མོ་དང་། སྙིང་ལ་བདུད་རྩིའི་སྤུན་ཟླར་གྱུར་པའི་
ཆབ་ཤོག ལེགས་བྱས་ཀྱི་སྣང་བ་མངོན་དུ་སྟོན་པའི་སྐྱེས་བཟང་ཞིག་སྤུད་དེ་སོན་པས་སྤྲོ། སྐབས་ཀྱི
མཆིད། ཡང༌། ཞུ་བ། ཉེ་བར་སྐུའི་མཚོ་རྫིང་ལེགས་བྱས་ཀྱི་རླབས་འཕྲེང་མི་ནུབ་ཅིང༌། གང་ཅིའི་
མཛད་བཟང་ཨུཏྤ་ལའི་འདབ་ཡངས་ཕྱོགས་བརྒྱར་བཞད་བཞིན་དུ་བཞུགས་ལགས་སམ། འདི་
ནའང་ལུས་སེམས་འདུས་བྱས་ཀྱི་ཁྱོགས་ལ་མ་བཏེག་ཙམ་དུ་ལགས། སྐབས་དོན། ཡང༌། ཞུ་བ།
356

ཞུ་འཕྲིན་ཆབ་ཤོག་གི་རིམ་པ་སྤྱི་ལ་ཁྱབ་པའི་མཚོན་དཔེར་བྱ་བ་འགག་མེད་རིག་པའི་འཆར་སྒོ་ལ།
དེང་ཡང་། ལེགས་བྱས་མཆོག་གི་མངོན་པར་འདུས་བྱས་པའི་སྐུ་འཚོ། བཻཌཱུརྻའི་སྙིང་པོ་ལྟར་རྣམ
པར་དག་ཅིང༌། རྣམ་དཀར་མཛད་པའི་འོད་སྣང་མཁའ་ཁྱབ་ཏུ་བཞུགས་པ་མཆོག་ཏུ་ལེགས་ཤིང་།
ཕྲན་བུ་ཀྱང་གཡར་ཁམས་བདེ་ཞིང་བྲེལ་བ་སྣེ་སེལ་ཙམ་དུ་ལགས། མཆིད་གསོལ། ཡང་འབྱོར་ལན།
ཞུ་བ། ཉེ་དུས་ཀྱང༌། སྐུའི་སྣང་བརྙན་སིནྟུ་ཝཱ་རའི་འཁྲི་ཤིང་གཟི་བྱིན་གྱི་འདབ་འཕྲེང་རྣམ་པར་རྒྱས་
ཤིང༌། མཛད་བཟང་གི་པུནྡྲ་ཀ་ལེགས་བྱས་ཀྱི་མཚན་མ་དང་ངོམས་བཞིན་པ་ནས་བྱང་ཆུབ་བརྩེའི་ཟ་
མ་ཏོག་རྣམ་པར་བཀོད་པའི་གསུང་འཕྲིན། གནང་རྟེན་མཆོག་གི་རོ་བྲོ་བ་འབྱོར་བས་རབ་དགའི་ས་
ལ་འགྲན་པའི་སྤྲོ་བ་ཇེ་འཕེལ་དུ་གྱུར། ད་ལམ་འབུལ་འབྲས། ཡང་འབྱོར་ལན། ཞུ་བ། དེང༌། སྐུ་འཚོ་
ཡོངས་སུ་དག་པ་མཱ་ལི་ཀའི་འཁྲི་ཤིང་ལང་ཚོའི་ཟེའུ་རྒོད་ཅིང༌། དགེ་མཚན་གྱི་སྦྲང་རྩིས་བལྟམས་
པའི་སྙན་པའི་དྲི་དང་མཉམ་དུ། གསུང་ཤོག་འཕྲིན་དུ་འཕོས་པ་སྐྱེས་བཟང་གི་ཤིིང་ལྟར་ཞུགས་པ
ལེགས་པར་སྨིན་པས་སྤྲོ་དགའི་ཚོར་བ་དབྱར་མཚོ་ལྟར་འཕེལ། འདི་པའང་འཚོ་བྲལ་དུ་ལགས། ད་
ལམ་ཆེད་འབྲས།ཡང་འབྱོར་ལན་འབུལ་བ་བྱེད་ན་ཞུ་བ། ཉེ་སྐབས་སྐུ་འཚོ་མཆོག་ཏུ་དགེ་ཞིང༌། མཛད་
བཟང་ཐ་གྲུ་སྙོམས་མུ་ནས། ཕྱག་ཐམ་རྟེན་ལྡན་དུ་འབྱོར་བས་དངོས་མཇལ་དང་མི་གཉིས་པའི་
དགའ་བ་ཐོབ། སྐབས་ཀྱི་མཆིད་འབྲས། ཡང་འབྱོར་ལེན་འབུལ་བ་བྱེད་ན། ཞུ་བ། ཉེ་དུས། སྐུའི་ཟླ་ཚེས་
མི་འགྲིབ་ཅིང༌། ལེགས་མཛད་ཀྱི་འོད་དཀར་མི་འགོག་པ་ནས། གསུང་ཤོག་རྟེན་བཅས་ཕེབས་པས་
ཞལ་གྱི་དཀྱིལ་འཁོར་མཐོ་བའི་བདེ་བ་སྩལ། འདི་པའང་བདེ་ལྡན་དུ་ལགས། ཞུ་འབྲས། ཞེས་སོགས་
བྱ་བ་གང་ཡིན་དང་འབྲེལ་བའི་ཚིག་སྐབས་སུ་གང་བབ་འགོད་དགོས་ཏེ་བྲིས་པས་མ་ལང་ངོ༌། །
འདིར་སྨྲས་པ། དེ་ལྟར་མཆོག་གྱུར་བླ་ཆེན་རྒྱལ་པོ་དང༌། །དེ་འོག་གྲོགས་དང་བར་མའི་
འགྲོ་བ་ལ། །ཇི་ལྟར་མཆིས་པའི་སྙན་ཚིག་རིན་པོ་ཆེའི། །འཕྲེང་བ་སྨྲ་བའི་འདུན་པ་མཛེས་ཕྱིར་
མཁོ། །དེ་ཕྱིར་སྐབས་མིན་བསྟོད་པའི་རྒྱན་བཞིན་དུ། །མ་འོངས་སྔོན་བསུས་འོག་འགྱུའི་རྩམ་
བསྒུགས་ནས། །དབུལ་པོའི་ནོར་བཞིན་རྟོག་བསོགས་བྱས་པ་འདི། །དགོངས་འཁྲིད་ཁོ་ནར་
དམིགས་ནས་བྲིས་པ་ལགས། །འཇིག་རྟེན་ཟ་བའི་མཐོང་མྱོང་མ་མཆིས་པས། །རྩོམ་པར་ཞུགས་ཚེ་
རྗེས་མེད་འོག་འགྱུར་འབྱམས། །ཚིག་རྡོག་རེ་རེ་རྙེད་པར་མཐེབ་སྐྱོར་རོ། །བྱས་པའི་ལག་རྗེས་གང་
357

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་བཞི་པ།
ཡོད་འདི་ལགས་སོ། །ཡོང་རྒྱུ་འདི་ལ་བསྒུག་ཡུན་དེ་ཙམ་ཞིག །སྙམ་དུ་ཟབ་ཐུགས་རེ་འཁང་མཛད་
མི་འཚལ། །མངོན་སུམ་མ་གྱུར་དོན་འབྲས་ཅང་མེད་པར། །སོག་རྡོལ་རྒྱབ་པའི་ཚིག་ཚོགས་ཐ་
མའི་རབས། །ཞེས་སྨྲས་སོ། །བོད་མཁས་དགེ་ལེགས་རྣམ་རྒྱལ་གྱིས་མཛད་པར་ངེས་སོ། །དཔེ་
བསྡུར།། 11
358